CELEX: 32009D0884
Language: el
Date: 2009-11-30 00:00:00
Title: 2009/884/ΕΚ: Απόφαση της Επιτροπής, της 30ής Νοεμβρίου 2009 , για την τροποποίηση της απόφασης αριθ. 2007/116/ΕΚ, όσον αφορά την εισαγωγή πρόσθετων δεσμευμένων αριθμών που αρχίζουν με 116 [κοινοποιηθείσα υπό τον αριθμό Ε(2009) 9425] (Κείμενο που παρουσιάζει ενδιαφέρον για τον ΕΟΧ)

3.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 317/46
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 30ής Νοεμβρίου 2009
   για την τροποποίηση της απόφασης αριθ. 2007/116/ΕΚ, όσον αφορά την εισαγωγή πρόσθετων δεσμευμένων αριθμών που αρχίζουν με «116»
   [κοινοποιηθείσα υπό τον αριθμό Ε(2009) 9425]
   (Κείμενο που παρουσιάζει ενδιαφέρον για τον ΕΟΧ)
   (2009/884/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (οδηγία-πλαίσιο) (1), και ιδίως το άρθρο 10 παράγραφος 4,
   Εκτιμώντας τα ακόλουθα:
   
               (1)
            
            
               Με την απόφαση αριθ. 2007/116/ΕΚ της Επιτροπής, η περιοχή αριθμοδότησης που αρχίζει με «116» δεσμεύεται για εναρμονισμένους αριθμούς που αφορούν εναρμονισμένες υπηρεσίες κοινωνικού ενδιαφέροντος. Στο παράρτημα της εν λόγω απόφασης περιλαμβάνονται κατάλογος των ειδικών αριθμών στην εν λόγω περιοχή αριθμοδότησης, καθώς και οι υπηρεσίες για τις οποίες δεσμεύεται κάθε αριθμός. Ο κατάλογος αυτός μπορεί να αναπροσαρμόζεται σύμφωνα με τη διαδικασία του άρθρου 22 παράγραφος 3 της οδηγίας 2002/21/ΕΚ.
            
         
               (2)
            
            
               Δύο υπηρεσίες, και συγκεκριμένα η γραμμή βοήθειας για θύματα αξιόποινων πράξεων και η υπηρεσία ιατρικής εφημερίας για μη έκτακτα ιατρικά περιστατικά, έχουν προσδιοριστεί ως υπηρεσίες κοινωνικού ενδιαφέροντος που μπορεί να χαρακτηριστούν εναρμονισμένοι αριθμοί. Για τους λόγους αυτούς πρέπει να επικαιροποιηθεί η απόφαση αριθ. 2007/116/ΕΚ και να εισαχθούν πρόσθετοι δεσμευμένοι αριθμοί. Ο αριθμός για την υπηρεσία ιατρικής εφημερίας για μη έκτακτα ιατρικά περιστατικά δεν προβλέπεται να αντικαταστήσει το 112 ή τους εθνικούς αριθμούς κλήσης έκτακτης ανάγκης σε καταστάσεις που δεν απειλούν τη ζωή.
            
         
               (3)
            
            
               Κατά συνέπεια, πρέπει να τροποποιηθεί αναλόγως η απόφαση αριθ. 2007/116/ΕΚ.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής επικοινωνιών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης αριθ. 2007/116/ΕΚ αντικαθίσταται από το παράρτημα της παρούσας απόφασης.
   Άρθρο 2
   Τα κράτη μέλη λαμβάνουν όλα τα απαραίτητα μέτρα για να εξασφαλίσουν ότι από τις 15 Απριλίου 2010 η αρμόδια εθνική ρυθμιστική αρχή μπορεί να εκχωρεί τους αριθμούς αυτούς που προστίθενται στον κατάλογο δυνάμει της παρούσας απόφασης.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 30 Νοεμβρίου 2009.
      
         
            Για την Επιτροπή
         
         Viviane REDING
         
         
            Μέλος της Επιτροπής
         
      
   
   
      (1)  ΕΕ L 108 της 24.4.2002, σ. 33.
   
      ΠΑΡΑΡΤΗΜΑ
      
         Κατάλογος δεσμευμένων αριθμών για εναρμονισμένες υπηρεσίες κοινωνικού ενδιαφέροντος
      
      
                  Αριθμός
               
               
                  Υπηρεσία για την οποία έχει δεσμευτεί ο αριθμός
               
               
                  Ειδικοί όροι που συνδέονται με το δικαίωμα χρήσης του αριθμού
               
            
                  116 000
               
               
                  
                     Ονομασία υπηρεσίας:
                  
                  Ανοιχτή γραμμή επικοινωνίας για αγνοούμενα παιδιά
                  
                     Περιγραφή:
                  
                  Η υπηρεσία: α) δέχεται κλήσεις για την αναφορά εξαφάνισης παιδιών και τις διαβιβάζει στην αστυνομία, β) προσφέρει καθοδήγηση και υποστήριξη στα άτομα που έχουν την ευθύνη για τα εξαφανισμένα παιδιά, γ) υποστηρίζει τις έρευνες.
               
               
                  Συνεχώς διαθέσιμη υπηρεσία (δηλαδή σε 24ωρη βάση, 7 ημέρες την εβδομάδα, σε όλη την επικράτεια).
               
            
                  116 006
               
               
                  
                     Όνομα υπηρεσίας:
                  
                  Γραμμή βοήθειας για θύματα αξιόποινων πράξεων
                  
                     Περιγραφή:
                  
                  Η υπηρεσία προσφέρει σε θύματα αξιόποινων πράξεων ηθική στήριξη, τα ενημερώνει σχετικά με τα δικαιώματά τους και με τρόπους για να τα διεκδικήσουν, και παραπέμπει τα θύματα στους σχετικούς οργανισμούς. Ειδικότερα, παρέχει πληροφορίες σχετικά με: α) διαδικασίες της τοπικής αστυνομίας και της ποινικής δικαιοσύνης, β) δυνατότητες αποζημίωσης και ασφαλιστικά θέματα. Παρέχει επίσης υποστήριξη στην εξεύρεση και άλλων πηγών βοήθειας για θύματα αξιόποινων πράξεων.
               
               
                  Εφόσον η υπηρεσία δεν είναι διαθέσιμη συνεχώς (δηλαδή σε 24ωρη βάση, 7 ημέρες την εβδομάδα, σε όλη την επικράτεια), πρέπει ο πάροχος να εξασφαλίζει τη δημοσιοποίηση, σε ευπρόσιτη μορφή, πληροφοριών σχετικά με τη διάθεσή της, καθώς και ότι, κατά τη διάρκεια περιόδων όπου δεν διατίθεται, θα ενημερώνονται οι καλούντες για την προσεχή διάθεσή της.
               
            
                  116 111
               
               
                  
                     Όνομα υπηρεσίας:
                  
                  Γραμμή βοήθειας για παιδιά
                  
                     Περιγραφή:
                  
                  Η υπηρεσία προσφέρει βοήθεια σε παιδιά που χρειάζονται φροντίδα και προστασία, και τα συνδέει με υπηρεσίες και πόρους αρωγής. Παρέχει στα παιδιά τη δυνατότητα να εκφράσουν τις ανησυχίες τους, να συζητήσουν σχετικά με θέματα που τα αφορούν άμεσα και να επικοινωνήσουν με κάποιο πρόσωπο σε περίπτωση έκτακτης ανάγκης.
               
               
                  Εφόσον η υπηρεσία δεν είναι διαθέσιμη συνεχώς (δηλαδή σε 24ωρη βάση, 7 ημέρες την εβδομάδα, σε όλη την επικράτεια), πρέπει ο πάροχος να εξασφαλίζει τη δημοσιοποίηση, σε ευπρόσιτη μορφή, πληροφοριών σχετικά με τη διάθεσή της, καθώς και ότι, κατά τη διάρκεια περιόδων όπου δεν διατίθεται, θα ενημερώνονται οι καλούντες για την προσεχή διάθεσή της.
               
            
                  116 117
               
               
                  
                     Όνομα υπηρεσίας:
                  
                  Υπηρεσία ιατρικής εφημερίας για μη έκτακτα ιατρικά περιστατικά
                  
                     Περιγραφή:
                  
                  Η υπηρεσία κατευθύνει τον καλούντα στην κατάλληλη ιατρική βοήθεια για τις ανάγκες τους, οι οποίες είναι επείγουσες αλλά δεν απειλούν τη ζωή, ιδίως αλλά όχι αποκλειστικά, εκτός των κανονικών ωρών λειτουργίας, κατά τα σαββατοκύριακα και τις αργίες. Συνδέει τον καλούντα με εξειδικευμένο και υποστηριζόμενο προσωπικό, ή τον συνδέει απευθείας με παθολόγο ή με κλινικό γιατρό.
               
               
                  Εφόσον η υπηρεσία δεν είναι διαθέσιμη συνεχώς (δηλαδή σε 24ωρη βάση, 7 ημέρες την εβδομάδα, σε όλη την επικράτεια), πρέπει ο πάροχος να εξασφαλίζει τη δημοσιοποίηση, σε ευπρόσιτη μορφή, πληροφοριών σχετικά με τη διάθεσή της, καθώς και ότι, κατά τη διάρκεια περιόδων όπου δεν διατίθεται, θα ενημερώνονται οι καλούντες για την προσεχή διάθεσή της.
               
            
                  116 123
               
               
                  
                     Όνομα υπηρεσίας:
                  
                  Γραμμές βοήθειας για ηθική στήριξη
                  
                     Περιγραφή:
                  
                  Η υπηρεσία παρέχει στον καλούντα τη δυνατότητα να επωφεληθεί από μια γνήσια ανθρώπινη σχέση που βασίζεται σε ακρόαση χωρίς διατύπωση υποκειμενικής κρίσης. Προσφέρει ηθική στήριξη σε καλούντες που υποφέρουν από μοναξιά, βρίσκονται σε ψυχολογική κρίση ή έχουν αυτοκτονική διάθεση.
               
               
                  Εφόσον η υπηρεσία δεν είναι διαθέσιμη συνεχώς (δηλαδή σε 24ωρη βάση, 7 ημέρες την εβδομάδα, σε όλη την επικράτεια), πρέπει ο πάροχος να εξασφαλίζει τη δημοσιοποίηση, σε ευπρόσιτη μορφή, πληροφοριών σχετικά με τη διάθεσή της, καθώς και ότι, κατά τη διάρκεια περιόδων όπου δεν διατίθεται, θα ενημερώνονται οι καλούντες για την προσεχή διάθεσή της.